CELEX: 52019PC0474
Language: hu
Date: 2019-10-17
Title: Javaslat A TANÁCS RENDELETE a Szenegáli Köztársaság és az Európai Unió közötti halászati partnerségi megállapodás végrehajtásáról szóló jegyzőkönyv szerinti halászati lehetőségek elosztásáról

EURÓPAI BIZOTTSÁG
            Brüsszel, 2019.10.17.
            COM(2019) 474 final
            2019/0227(NLE)
            Javaslat
            A TANÁCS RENDELETE
            a Szenegáli Köztársaság és az Európai Unió közötti halászati partnerségi megállapodás végrehajtásáról szóló jegyzőkönyv szerinti halászati lehetőségek elosztásáról
            
               
         
         
            
                INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               
                  A Bizottság a vonatkozó tárgyalási irányelvek
                     1
                   alapján tárgyalásokat folytatott a Szenegáli Köztársaság (a továbbiakban: Szenegál) kormányával a meglévő halászati megállapodás új jegyzőkönyvének megkötéséről. Az említett tárgyalásokat követően a felek 2019. július 19-én új jegyzőkönyvet parafáltak. A jegyzőkönyv az ideiglenes alkalmazás kezdetétől, vagyis az aláírásának napjától számított ötéves időszakra szól, amint azt a 16. cikke megállapítja.
               
               
                  A jegyzőkönyv az alábbi uniós hajók halászati lehetőségeit határozza meg:
               
            
            
               –28 fagyasztóval felszerelt kerítőhálós tonhalhalászhajó;
            
            
               –10 horgászbotos halászhajó; 
            
            
               –5 horogsoros hajó; 
            
            
               –2 vonóhálós hajó.
            
            
               
                  Helyénvaló meghatározni e halászati lehetőségek tagállamok közötti elosztási arányait.
               
            
            
               •Összhang a szabályozási terület jelenlegi rendelkezéseivel
            
            
               
                  A halászati politika reformjának
                     2
                   prioritásaival összhangban az új jegyzőkönyv a rendelkezésre álló legjobb tudományos szakvélemények alapján és az Atlanti Tonhalfélék Védelmére Létrehozott Nemzetközi Bizottság (ICCAT) ajánlásainak megfelelően halászati lehetőségeket biztosít az uniós hajók számára Szenegál vizein. Az új jegyzőkönyv figyelembe veszi a legutóbbi (a 2014 és 2019 közötti időszakra vonatkozó) jegyzőkönyv értékelésének, valamint egy, az új jegyzőkönyv megkötésének lehetőségét vizsgáló előretekintő értékelésnek az eredményeit. Mindkét értékelést külső szakértők végezték. A jegyzőkönyv azt is lehetővé teszi az Európai Unió és Szenegál számára, hogy szorosabban együttműködjenek a szenegáli vizekben a halászati erőforrások felelősségteljes kiaknázásának előmozdítása érdekében, és mindkét fél érdekében támogassák Szenegál azon erőfeszítéseit, amelyek az ország halászati ágazatának fejlesztésére irányulnak. 
               
            
            
               •Összhang az Unió egyéb szakpolitikáival
            
            
               
                  A Szenegállal kötött halászati partnerségi megállapodás új jegyzőkönyvére irányuló tárgyalások az Európai Unió által az afrikai, karibi és csendes-óceáni országok (AKCS-országok) vonatkozásában folytatott külső tevékenység részét képezik, és figyelembe veszik különösen a demokratikus alapelvek és az emberi jogok tiszteletben tartására irányuló uniós célkitűzéseket.
               
               
                  Ugyanakkor helyi szinten, a szenegáli halászati ágazatban generált gazdasági tevékenység elősegítené az irreguláris migráció kiváltó okainak kezelését is.
               
            
            
               1.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               A választott jogalap az Európai Unió működéséről szóló szerződés, amely 43. cikkének (3) bekezdésében kiköti, hogy a halászati lehetőségek elosztásáról a Bizottság javaslata alapján a Tanács határoz. 
            
            
               •Szubszidiaritás (nem kizárólagos hatáskör esetén)
            
         
         
            
               Az érintett szakpolitikai terület az Unió kizárólagos hatáskörébe tartozik. 
            
            
               2.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •A jelenleg hatályban lévő jogszabályok utólagos értékelése / célravezetőségi vizsgálata
            
            
               
                  Az érdekelt felekkel az Európai Unió és Szenegál közötti lehetséges új jegyzőkönyvről az utólagos és az előzetes értékelés során folyt egyeztetés. A technikai értekezletek során konzultációra került sor tagállami és ágazati szakértőkkel is. E konzultációk azzal a következtetéssel zárultak, hogy mind az Európai Uniónak, mind Szenegálnak érdekében áll megkötni a halászati partnerségi megállapodás új jegyzőkönyvét.
               
            
            
               •Az érdekelt felekkel folytatott konzultációk
            
            
               
                  Az értékelés részeként konzultációra került sor a tagállamokkal, ágazati képviselőkkel, egyes nemzetközi civil szervezetekkel, valamint Szenegál halászati közigazgatási szerveivel és civil társadalmi képviselőivel. Konzultációk folytak a távolsági flottával foglalkozó tanácsadó testület keretében is.
               
            
            
               •Szakértői vélemények összegyűjtése és felhasználása
            
            
               A Bizottság a közös halászati politikáról szóló rendelet 31. cikkének (10) bekezdésében foglalt rendelkezésekkel összhangban az utólagos és az előzetes értékeléshez független szakértő segítségét vette igénybe. 
            
            
               3.KÖLTSÉGVETÉSI VONZATOK
            
            
               A rendelettervezet nincs hatással az uniós költségvetésre.
            
            
               4.EGYÉB ELEMEK
            
            
               •Végrehajtási tervek, valamint a nyomon követés, az értékelés és a jelentéstétel szabályai
            
            
               Ezen eljárás megindítására a Szenegáli Köztársaság és az Európai Unió között létrejött halászati partnerségi megállapodás jegyzőkönyvének az Unió nevében történő aláírásáról szóló tanácsi határozathoz, valamint a jegyzőkönyv megkötéséről szóló tanácsi határozathoz kapcsolódó eljárás megindításával párhuzamosan kerül sor. Ezt a rendeletet a megállapodásban rögzített halászati lehetőségek megnyitásának időpontjától, vagyis a jegyzőkönyv ideiglenes alkalmazásának kezdőnapjától kell alkalmazni. 
            
            
               2019/0227 (NLE)
            
            
               Javaslat
            
            
               A TANÁCS RENDELETE
            
            
               a Szenegáli Köztársaság és az Európai Unió közötti halászati partnerségi megállapodás végrehajtásáról szóló jegyzőkönyv szerinti halászati lehetőségek elosztásáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 43. cikke (3) bekezdésére,
            
            
               tekintettel az Európai Bizottság javaslatára,
            
         
         
            
               mivel:
            
            
               (1)A Tanács 2015. március 2-án elfogadta a Szenegáli Köztársaság és az Európai Unió közötti halászati partnerségi megállapodás (a továbbiakban: megállapodás)
                  3
                megkötéséről szóló (EU) 2015/384 határozatot
                  4
               . A megállapodás 2014. november 20-án hatályba lépett és azóta is hatályban van.
            
            
               (2)A megállapodás végrehajtásáról szóló legutóbbi jegyzőkönyv 2019. november 19-én lejárt.
            
            
               (3)Az (EU) 2019/... tanácsi határozatnak
                  5
                megfelelően a felek 2019. július 19-én a megállapodás végrehajtásáról szóló új jegyzőkönyvet (a továbbiakban: jegyzőkönyv) parafáltak.
            
            
               (4)A jegyzőkönyvben az alkalmazásának teljes időtartamára előírt halászati lehetőségeket helyénvaló elosztani a tagállamok között.
            
            
               (5)Annak biztosítása érdekében, hogy az uniós hajók gyorsan megkezdhessék halászati tevékenységüket, a jegyzőkönyv az aláírásának napjától ideiglenesen alkalmazandó lesz. Helyénvaló tehát előírni, hogy ez a rendelet ugyanettől a naptól legyen alkalmazandó,
            
            
               ELFOGADTA EZT A RENDELETET:
            
            
               1. cikk
            
            
               A Szenegáli Köztársaság és az Európai Unió között létrejött halászati partnerségi megállapodás végrehajtásáról szóló jegyzőkönyvben (a továbbiakban: jegyzőkönyv) meghatározott halászati lehetőségeket a tagállamok között az alábbiak szerint kell elosztani:
            
            
               a)fagyasztóval felszerelt kerítőhálós tonhalhalászhajók:
            
            
               Spanyolország:
                     
                     [16]
                     hajó
            
            
                             Franciaország:
                     
                     [12]
                     hajó
            
            
               b)horgászbotos halászhajók: 
            
            
               Spanyolország: 
                     
                     [8]
                     hajó
            
            
               Franciaország: 
                     
                     [2]
                     hajó
            
            
               c)horogsoros hajók:
            
            
               Spanyolország:
                     
                     [3]
                     hajó
            
            
               Portugália:
                     
                     [2]
                     hajó
            
            
               d)vonóhálós hajók: 
            
            
               Spanyolország: 
                     
                     [2]
                     hajó
            
         
         
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
            
               Ezt a rendeletet a jegyzőkönyv alkalmazásának kezdőnapjától kell alkalmazni.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        Elfogadásukra a Mezőgazdasági és Halászati Tanács 2019. július 15-i ülésén került sor.
               
               
                  
                     (2)
                  
                        HL L 354., 2013.12.28., 22. o.
               
               
                  
                     (3)
                  
                        Partnerségi megállapodás az Európai Unió és a Szenegáli Köztársaság között a fenntartható halászatról (HL L 304., 2014.10.23., 3.o.).
               
               
                  
                     (4)
                  
                        A Tanács (EU) 2015/384 határozata (2015. március 2.) az Európai Unió és a Szenegáli Köztársaság közötti fenntartható halászati partnerségi megállapodásnak és végrehajtási jegyzőkönyvének az Unió nevében történő megkötéséről(HL L 65., 2015.3.10., 1.o.).
               
               
                  
                     (5)
                  
                        A Tanács (EU) 2019/... határozata (…) … (HL L […], […], […] o.).